La veu de Pasión Vega vibra al claustre del Castell d'Alaquàs
27/06/2005 18:40:00

# La veu de Pasión Vega vibra al claustre del Castell d'Alaquàs

*   27/06/2005 18:40:00
*   [Imprimir](#)
*   Compartir
*    https://www.alaquas.org/documento.asp?id\_do=9623

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9623%2F0&title=Ajuntament%20d%27Alaqu%C3%A0s.%20Premsa.La%20veu%20de%20Pasi%C3%B3n%20Vega%20vibra%20al%20claustre%20del%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9623/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9623/9623_Form_4.jpg)](https://www.alaquas.org/ficheros/documentos/2005/2/9623/9623_Form_10.jpg "<a href='https://www.alaquas.org/ficheros/documentos/2005/2/9623/9623_Form_10.jpg' target=_blank><i class='fa fa-external-link' aria-hidden='true'></i>.La veu de Pasión Vega vibra al claustre del Castell d'Alaquàs</a>")

La cantant malaguenya va presentar al monument Flaca de amor, el seu tercer àlbum

La veu de Pasión Vega va omplir el divendres el claustre del Castell d'Alaquàs en un potent concert en el què el públic assistent va fer seues cadascuna de les cançons interpretades.

Aquesta cantant malaguenya va presentar en directe, dins de la gira que està realitzant per diferents ciutats espanyoles, el seu tercer àlbum, "Flaca de amor", un treball composat per 12 temes musicals, diferents i plens d'interpretacions especials. I és eixa diferència musical la que fa particular a Vega, i de la què van gaudir tots els alaquasers i les alaquaseres que van acudir al monument. De fet, en el seu àlbum apareixeixen gèneres musicals tan diversos com ara el pop, la copla, el fado, el blues, aires serratianos i fins i tot el jazz.

Per a la realització d'aquest àlbum ha comptat amb la col·laboració com a compositor de Joaquín Sabina, com ja ho va fer en el seu primer treball, Pasión Vega. Han col·laborat també en la composició, Javier Ruibal, amb la cancó _Por algo será_, i Arturo Pareja Obregón, qui ha aportat _De tripas corazón_.

Tot i això, Pasión Vega mai ha volgut recolzar-se exclusivament en compositors consagrats. Des dels seus inicis ha buscat nous talents i inspiracions diferents. És el cas del gadità Jesús Bienvenido, qui ha composat _La calle del almíbar_; _El Bocas_; _Correspondencia ilegal_; _Curro Agujetas_ i _Flaca de amor_. La cantant brasilenya mexicana Denisse de Calaffe ha composat _Ni tú ni yo_, Javier Tizón ha participat amb _Tan poquita cosa_, Lucía Caranes amb _Miénteme_, Alejo Martínez i Paloma Ramírez amb _Teresa_.

Al llarg del seu concert, que va durar aproximadament una hora i mitja i en què va interpretar més d'una vintena de peces musicals, no sols de l'àlbum més recent sinó de la resta dels seus treballs, Pasión no va dubtar en destacar en repetides ocasions sentir-se orgullosa d'oferir un concert en el Castell d'Alaquàs.

La seua naturalitat a l'hora de parlar i de fer música, la seua senzillesa i la seua energia, van sorprendre i emocinar les més de 300 persones que van assistir a aquesta actuació amb la què es tanca la programació musical del Castell d'Alaquàs per al 2005, per la qual enguany han passat diferents artistes del panorama musical espanyol com ara Julieta Venegas, Jordi Savall, Los Secretos i Quique González.